ene
ont zij allen lieden dat meester augustijn van nethen geheten
meester in arten
vanden royele ter eender meester wouter en jan van nethen
geheten vanden royele gebruede des vors meester aug in name
van hen en van jouffr katlijnen van nethen huer suster die de
s nabescrev
selve meest wouter en jan hier inne gelooft hebben te vervange
ter ande Sijn met malcanden eensworden en bij middele van
huen magen en vrienden overcomen der punten en condicien hir
na verclaert die zij malcanden voir hen huen erven en nacomelinge
gelooft hebben elc op eenen banduyn van duysen cronen half
tot behoef ons gened en half der kercken van sinte peters te lov
tonderhouden en te voldoene Te weten inden yersten dat alsulken deylinge
als voirmaels geschiet zijn tusschen den vors ptien voir scepen van
loven van weerden bliven zullen behoudelic wart also datmen ter
goeder estimacien dair innebebonde dat deene beter wae dan
dande datmen dat geliken sal met anden goeden buyten deylingen
Itev
staende Item dat thuys bloet inde strate neve de brugge metter
toebehoerten te gelike toebehoen den vors meest wouten augustine
wouten en janne toebehoen sond de vors jouffr ka d inne gericht
te zijne voird dan zij dat sal mogen bewoenen metten ghene
dien dat in deylingen bliven sal totter tijt toe dat zij tot heylick
trect en niet langer Item mach de vors meest augustijn op dat
hem gelieft tvoirs huys soe wanneer men die deylinge tusschen
hen maken sal setten op eenen peninck en gheven den voirscr
zijnen brueds koose en oft hem dat niet en gelieft te doen sal
dan tselve huys gesedt worden naden lantrechte En inden gevalle
oft de vors meester augustijn dan tselve huys koose te behouden
dat hij dan sijnen anden bruedes sal mogen te vreden stellen
met erfgoeden oft renten Behoudelic den vad d vors gebrued
en suster dinne altoes zijn tocht en bewoenen Item sullende
egeo
vors iii gebrueden en suster te gelike deylen alle goede het zijn
leene eygen en chijslike die hue vad in zijnen weduwe stoele
vcregen heeft ende de ghene die hen sculdich zijn toetecomen
vanden goeden vander brugghen die noch tusschen den erfgename
jans wilen van nethen en hen ongedeilt staen zonder mee
deen voir den anden dair inne gericht te zijne al wart dat dlanrecht
e